****

**ประกาศคณะกรรมการกำกับกิจการพลังงาน**

**เรื่อง บัญชีอัตราการเปรียบเทียบและแบบเอกสารการเปรียบเทียบ**

**พ.ศ. ๒๕๕๘**

เพื่อเป็นการกำหนดแนวทาง มาตรฐานในการพิจารณาเปรียบเทียบ และแบบมาตรฐานเอกสารสำหรับใช้เป็นข้อมูลประกอบการพิจารณาเปรียบเทียบตามระเบียบคณะกรรมการกำกับกิจการพลังงาน   
ว่าด้วยหลักเกณฑ์ในการเปรียบเทียบ พ.ศ. ๒๕๕๘

อาศัยอำนาจตามความในข้อ ๘ และข้อ ๑๘ ของระเบียบคณะกรรมการกำกับกิจการพลังงาน   
ว่าด้วยหลักเกณฑ์ในการเปรียบเทียบ พ.ศ. ๒๕๕๘ คณะกรรมการกำกับกิจการพลังงาน ออกประกาศไว้ ดังต่อไปนี้

ข้อ ๑ ประกาศนี้เรียกว่า “ประกาศคณะกรรมการกำกับกิจการพลังงาน เรื่อง บัญชีอัตราการเปรียบเทียบและแบบเอกสารการเปรียบเทียบ พ.ศ. ๒๕๕๘”

ข้อ ๒ ประกาศนี้ให้ใช้บังคับตั้งแต่วันถัดจากวันประกาศเป็นต้นไป

ข้อ ๓ บัญชีอัตราการเปรียบเทียบ ให้เป็นไปตามบัญชีอัตราการเปรียบเทียบแนบท้ายประกาศนี้

ข้อ ๔ แบบเอกสารการเปรียบเทียบ ให้เป็นไปตามแบบแนบท้ายประกาศนี้ ประกอบด้วย

(๑) บันทึกถ้อยคำผู้กล่าวหา (แบบ กกพ.ปท.๑)

(๒) บันทึกคำให้การของผู้กระทำความผิด (แบบ กกพ.ปท.๒)

(๓) บันทึกรายงานการตรวจสอบของพนักงานเจ้าหน้าที่ (แบบ กกพ.ปท.๓)

(๔) บันทึกคณะอนุกรรมการ (แบบ กกพ.ปท.๔)

(๕) หนังสือเรียกชำระค่าปรับ (แบบ กกพ.ปท.๕)

(๖) บันทึกประวัติผู้กระทำความผิด (แบบ กกพ.ปท.๖)

ข้อ ๕ ให้ประธานกรรมการกำกับกิจการพลังงานเป็นผู้รักษาการตามประกาศนี้และให้มีอำนาจวินิจฉัยชี้ขาดปัญหาเกี่ยวกับการปฏิบัติตามประกาศนี้

ประกาศ ณ วันที่ มิถุนายน พ.ศ. ๒๕๕๘

(นายพรเทพ ธัญญพงศ์ชัย)

ประธานกรรมการกำกับกิจการพลังงาน